

Un tanar din Romania si-a santajat vecina cu o discutie "furata" de pe Facebook. Pentru a sterge conversatia obtinuta ilegal, acesta i-a pretins suma de 5.000 de lei.



Tanarul a reusit sa intre in posesia unei discutii amoroase intre vecina sa si presupusul amant si a santajat-o pe aceasta ca va spune totul sotului.



Acesta i-a spart parola si a copiat mai multe discutii pe care femeia le-ar fi avut cu un alt barbat, presupus amant.



Vazandu-se santajata, tanara a sesizat politistii din cadrul Serviciului de Combatere a Criminalitatii Organizate Vrancea, iar acestia au organizat si desfasurat o actiune pe linia combaterii criminalitatii informatice.



"In acest context, politistii l-au prins in flagrant pe Cristi-Mihai P., 19 ani, din satul Coroteni, comuna Slobozia Bradului, in timp ce primea suma de 5.000 lei de la I.M. pentru a nu divulga date informatice obtinute in mod ilegal prin accesarea neautorizata a unui sistem informatic. Pe numele lui Cristi-Mihai P. s-a dispus de catre DIICOT – Biroul Teritorial Vrancea masura retinerii, urmand ca acesta sa fie prezentat Tribunalului Vrancea cu propunere de arestare preventiva pentru savarsirea infractiunilor de acces ilegal la un sistem informatic si santaj", au spus politistii vranceni.



Femeia a pastrat si inregistrari audio/video care dovedesc clar intentia tanarului de a o santaja.